b'\n_START_ARTICLE_\nKadruo\xc4\x8di\xc5\xb3 dailininkas\n_START_PARAGRAPH_\nKadruo\xc4\x8di\xc5\xb3 dailininkas (taip pat storyboard dailininkas) yra specializacija animacijos ir kino industrijoje, kurios atstovas kuria kadruo\xc4\x8di\xc5\xb3 (storyboard) prezentacijas. Kadruo\xc4\x8di\xc5\xb3 dailininkai taip pat kuria reklamos, teatro, verslo ir video \xc5\xbeaidim\xc5\xb3 industrijose._NEWLINE_Kadruo\xc4\x8di\xc5\xb3 dailininkui pagrindiniai reikalavimai yra greitai ir kokybi\xc5\xa1kai vizualizuoti pasakojim\xc4\x85 popieriaus lape bet kuriuo metu. Paprastai pats populiariausias \xc4\xafrankis dailininkui yra pie\xc5\xa1tukas ar markeris ir popierius lapas, bet paskutiniu metu vis daugiau \xc5\xa1ios profesijos atstov\xc5\xb3 pereina dirbti su skaitmeniniais \xc4\xafrankiais. Programin\xc4\x97s \xc4\xafrangos, kuriomis naudojasi dailininkai, pavyzd\xc5\xbeiai b\xc5\xabt\xc5\xb3 Adobe Flash ir Photoshop, tai pat yra program\xc5\xb3, kurios skirtos skaitmeninei kadruo\xc4\x8di\xc5\xb3 k\xc5\xabrybai. Jauniausieji profesijos atstovai tai pat s\xc4\x97kmingai naudoja fotografijas nor\xc4\x97dami sukurti i\xc5\xa1ankstin\xc4\x99 vizualizacij\xc4\x85._NEWLINE_Kadruo\xc4\x8di\xc5\xb3 dailininkai skirtingose industrijose gali b\xc5\xabti vadinami \xc5\xa1iek tiek kitaip. Iliustratorius ar koncepcij\xc5\xb3 dizaineris reklamoje, kinematografijos dailininkas video \xc5\xbeaidim\xc5\xb3 industrijoje. Da\xc5\xbeniausiai kadruo\xc4\x8di\xc5\xb3 dailininkai industrijoje populiariai vadinami freelancer (samdomi pagal sutart\xc4\xaf nustatytam laikotarpiui, terminas kil\xc4\x99s i\xc5\xa1 angl\xc5\xb3 kalbos), tod\xc4\x97l darbas iki i\xc5\xa1nakt\xc5\xb3 yra labai da\xc5\xbenas atvejis \xc5\xa1ioje profesijoje._NEWLINE_Pla\xc4\x8diausiai paplitusios dailinink\xc5\xb3 naudojamos pai\xc5\xa1ymo programos yra Corel Painter ir Adobe Photoshop. Dauguma \xc5\xa1ios profesijos pradedan\xc4\x8di\xc5\xb3j\xc5\xb3 dailinink\xc5\xb3 renkasi \xc5\xa1\xc4\xaf pai\xc5\xa1ymo b\xc5\xabd\xc4\x85 d\xc4\x97l paprastumo ir greitumo, kuris yra vienas pagrindini\xc5\xb3 kadruo\xc4\x8di\xc5\xb3 dalininko prioritet\xc5\xb3. Pai\xc5\xa1ymui naudojamos grafin\xc4\x97s plan\xc5\xa1et\xc4\x97s, i\xc5\xa1 kuri\xc5\xb3 pla\xc4\x8diausiai \xc5\xbeinomos \xe2\x80\x9eWacom\xe2\x80\x9c gamybos.'